Document ID: 32011D0737

РЕШЕНИЕ НА КОМИСИЯТА
от 9 ноември 2011 година
за изменение на своя Процедурен правилник
(2011/737/ЕС, Евратом)
ЕВРОПЕЙСКАТА КОМИСИЯ,
като взе предвид Договора за Европейския съюз,
като взе предвид Договора за функционирането на Европейския съюз, и по-специално член 249 от него,
като взе предвид Договора за създаване на Европейската общност за атомна енергия, и по-специално член 106а от него,
като взе предвид своето Решение 2010/138/ЕС, Евратом от 24 февруари 2010 година за изменение на нейния процедурен правилник (1),
като взе предвид решението на председателя на Комисията C(2011)8000 от 27 октомври 2011 година,
ПРИЕ НАСТОЯЩОТО РЕШЕНИЕ:
Член 1
Към член 12 от Процедурния правилник на Комисията се добавя нова точка 5 със следния текст:
„5. Всеки член на Комисията, който желае да спре писмена процедура в областта на координацията и надзора на икономическите и бюджетните политики на държавите-членки, по-специално в еврозоната, отправя за тази цел мотивирано искане до председателя, в което изрично се посочват елементите на проекторешението, към които се отнася искането, въз основа на безпристрастна и обективна оценка на момента, структурата, аргументацията и резултата от предложеното решение.
Ако председателят прецени, че обосновката е неоснователна, и ако искането за спиране не бъде оттеглено, той може да го отхвърли и да реши продължаването на писмената процедура. В такъв случай генералният секретар иска становището на останалите членове на Комисията, за да се гарантира, че е спазен кворумът, определен в член 250 от Договора за функционирането на Европейския съюз. С цел този въпрос да бъде приет, председателят може също така да го включи в дневния ред на следващото заседание на Комисията.“
Член 2
Към член 23 от Процедурния правилник на Комисията се добавя нова точка 5а със следния текст:
„5а. Консултацията с генералната дирекция, отговаряща за икономическите и финансовите въпроси, е задължителна за всички инициативи, засягащи или потенциално оказващи въздействие върху растежа, конкурентоспособността и икономическата стабилност в Европейския съюз и в еврозоната.“
Член 3
Настоящото решение влиза в сила на първия ден след деня на публикуването му в Официален вестник на Европейския съюз.
Съставено в Брюксел на 9 ноември 2011 година.

Labels: 10
2
15
19